Anton Josef Gruscha

Anton Josef Gruscha  (født 3. november 1820 i Wien i Østerrike, død 5. august 1911 i Schloss Kranichberg ved Gloggnitz) var en av den katolske kirkes kardinaler. Han var  erkebiskop av Wien 1890–1911. Han ble kreert til kardinal i 1891 av pave Leo XIII. Han deltok på konklavet 1903 som valgte pave Pius X.


== Liv og virke ==


=== Bakgrunn ===
Anton Josef Gruscha var sønn av en håndverker. Etter å ha tatt sin matura, studerte han katolsk teologi ved Universität Wien.


=== Prest ===
Han ble presteviet 4. mai 1843 i en alder av 23 år. Han arbeidet så noen år i sjelesorgen. Ved siden av promoverte han til teologisk doktor i 1849. Fra 1848 var Gruscha også ordførende for en kristelig folkebevegelse i Wien. Han engasjerte seg heftig for en fri kirke og grunnla derfor fra 1852 sammen med Adolph Kolping flere katolske lærlinge- og mesterforeninger.
I 1851 ble Gruscha professor ved Theresianum, en stilling han hadde til 1856. I desember 1855 ble han utnevnt til dompredikant ved Stephansdom. Som sådan underviste han samtidig i pastoralteologi ved Universität Wien. I 1871 innvalgte domkapittelet ham til medlem.


=== Biskop, erkebiskop ===
I 1878 ble han utnevnt til Apostolischer Feldvikar og titularbiskop av Carrhae. Han ble bispeviet av Wiens erkebiskop Johann Rudolf Kutschker den 28. april 1878.
Den 24. januar 1890 ble han kalt til erkebiskop av Wien, og dette ble stadfestet den 23. juni samme år av paven, etter at dette embede var blitt tilbudt ham allerede ved kardinal Kutschkers død. Han ble innført i embedet 6. juli 1890.


=== Kardinal ===
I konsistoriet av 1. juni 1891 gjorde pave Leo XIII ham til kardinalprest.
Som medlem av det østerrikske Herrenhaus stemte Gruscha alltid mot liberalismen, men fremtor alt mot statskirkevesenet.
Han deltok i konklavet i 1903 som valgte pave Pius X og nektet å presentere keiser Franz Josef Is veto mot kardinal Rampolla; men dette veto ble likevel presentert, av en annen kardinal i det østerrikske rike kardinal Puzyna.
I sine senere leveår var han nesten blind og døv. Fra 1905 fikk han støtte fra sin generalvikar Godfried Marschall og fra 1910 av koadjutor-erkebiskop Franz Xaver Nagl.
I en alder av 90 år døde kardinal Anton Joseph Gruscha den 5. august 1911 på Schloss Kranichberg ved Kirchberg am Wechsel i Niederösterreich.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1943
Kardinal Giovanni Battista Caprara Montecuccoli (1733-1810) *1766
Biskop Dionys von Rost (1716-1793) *1777
Biskop Karl Franz von Lodron (1878-1828) *1792
Biskop Bernhard Galura (1764-1856) *1820
Biskop Johann Nepomuk von Tschiderer zu Gleitheim (1777-1860) *1832
Kardinal Friedrich Johann Joseph Cölestin von Schwarzenberg (1809-1885) *1836
Kardinal Joseph Othmar von Rauscher (1809-1885) *1836
Kardinal Johann Baptist Rudolph Kutschker (1809-1885) *1836
Kardinal Anton Josef Gruscha (1820-1911) *1878


== Referanser ==


== Litteratur ==
Hellmut Butterweck: Österreichische Kardinäle. Von Anton Gruscha bis Christoph Schönborn. Uebereuter, Wien 2000, ISBN 3-8000-3764-5.
(de) August M. Knoll: «Gruscha, Anton Joseph.» I Neue Deutsche Biographie (NDB). Bind 7, Duncker & Humblot, Berlin 1966, ISBN 3-428-00188-5, s. 236 (digitalisering).
Franz Loidl: Geschichte des Erzbistums Wien. Herold, Wien 1983, ISBN 3-7008-0223-4.
Bernhard Richter: Männer des Kolpingwerkes. Lebensbilder aus der hundertjährigen Geschichte des Kolpingwerkes. Kolping-Verlag, Köln 1955.
(de) Ekkart Sauser: «Anton Josef Gruscha» i Biographisch-Bibliographisches Kirchenlexikon (BBKL). Bind 18, Herzberg 2001, ISBN 3-88309-086-7, sp. 546–550.
Ernst Tomek: Kirchengeschichte Österreichs. Tyrolia, Innsbruck / Wien / München 1935–1959.
Josef Wodka: Kirche in Österreich. Wegweiser durch ihre Geschichte. Herder, Wien 1959.
«Gruscha Anton Josef». I Österreichisches Biographisches Lexikon 1815–1950 (ÖBL). Bind 2, Verlag der Österreichischen Akademie der Wissenschaften, Wien 1959, s. 95.


== Eksterne lenker ==
Biografi på The Cardinals of the Holy Roman Church